CELEX: C2006/086/73
Language: et
Date: 2006-04-08 00:00:00
Title: Kohtuasi T-42/06:  13. veebruaril 2006  esitatud hagi — Gollnisch  versus  parlament

8.4.2006   
            
            
               ET
            
            
               Euroopa Liidu Teataja
            
            
               C 86/36
            
         13. veebruaril 2006 esitatud hagi — Gollnisch versus parlament
   (Kohtuasi T-42/06)
   (2006/C 86/73)
   Kohtumenetluse keel: prantsuse
   Pooled
   
      Hageja: Bruno Gollnisch (Limonest, Prantsusmaa) (esindaja: advokaat W. De Saint Just)
   
      Kostja: Euroopa Parlament
   Hageja nõuded
   
               —
            
            
               tühistada Euroopa Parlamendi 13. detsembri 2005. aasta otsus, millega kinnitatakse aruanne nr A6-376/2005,
            
         
               —
            
            
               mõista B. Gollnischi kasuks välja summa 8 000 eurot tekitatud mittevaralise kahju hüvitamiseks,
            
         
               —
            
            
               mõista täiendavalt hageja kasuks välja summa 4 000 eurot õigusabi ja käesoleva hagi ettevalmistamisega seotud kulude katteks.
            
         Väited ja peamised argumendid
   Käesolevas hagis palub hageja, kes on Euroopa Parlamendi liige, tühistada 13. detsembri 2005. aasta täiskogu istungil vastu võetud akt, millega kinnitatakse õiguskomisjoni aruanne nr A6-376/2005, mis puudutab hageja poolt pressikonverentsil esitatut ja sellega tema immuniteedi ja privileegide kaitsmata jätmist. Lisaks taotleb ta vaidlustatud akti vastuvõtmisega väidetavalt tekkinud kahju hüvitamist.
   Oma hagi toetuseks esitab hageja mitu väidet, mis puudutavad eelkõige parlamendi akti vormi, mille tühistamist ta taotleb, selle väidetavat vastuolu selliste õiguse üldpõhimõtetega, nagu õiguskindluse ja õiguspärase ootuse põhimõte, samuti väidetavaid menetlusnormide rikkumisi nimetatud akti vastuvõtmisel. Samuti väidab hageja, et vaidlustatud akt on vastuolus Euroopa Parlamendi õigusasjade komisjoni väljakujunenud praktikaga seoses sõnavabaduse ja fumus persecutionis-ega ning see rikub saadiku sõltumatust, kuna hageja väitel ei lastud tal seoses tema poliitilise tegevusega siseriiklikul ja Euroopa tasandil kõnealusel pressikonverentsil sõna võtta.